stanford-oval/wikipedia huggingface dataset:
เซเชลส์เชื้อสายจีน
ประวัติ

ในปี พ.ศ. 2429 ได้มีชาวจีนกลุ่มแรกอพยพเข้ามาในเซเชลส์ โดยชาวจีนกลุ่มดังกล่าวนั้นได้โยกย้ายมาจากมอริเชียส จนต่อมาในปี พ.ศ. 2483 ชาวจีนในมอริเชียสได้นำญาติของพวกเขาจากเมืองจีนเข้ามาทำธุรกิจในมอริเชียส หลังจากที่พวกเขานั้นคุ้นเคยกับการค้าในช่วงยุคล่าอาณานิคม พวกเขาจะส่งจดหมายแนะนำการกู้ยืม และเงินทุนดังกล่าวจะถูกใช้เพื่อเริ่มต้นกิจการในภูมิภาคใกล้เคียงซึ่งนั่นคือเซเชลส์
เช่นเดียวกับชาวจีนกลุ่มอื่น ๆ เซเชลส์มีการแข่งขันกันในกลุ่มชาวจีนสองกลุ่มคือกวางตุ้งและแคะ ซึ่งทั้งสองกลุ่มไม่ใคร่จะลงรอยกัน และจะไม่อาศัยร่วมพื้นที่เดียวกัน ซ้ำยังปฏิเสธการแต่งงานข้ามกลุ่มกันในหมู่ชาวจีน แต่ทั้งสองกลุ่มกลับสมัครใจที่จะสมรสกับสตรีพื้นเมืองแอฟริกัน ชาวจีนในเซเชลส์เริ่มต้นการประกอบอาชีพด้วยการเพาะปลูกวานิลลา แต่ปัจจุบันได้หันไปทำร้านโชห่วย, การขนส่ง และการประมง
ภาษาและวัฒนธรรม

ในปี พ.ศ. 2488 ริชาร์ด มันชัม (บิดาของเจมส์ มันชัม – ประธานาธิบดีและนายกรัฐมนตรีคนแรกของเซเชลส์) ได้ขออนุญาตจากรัฐบาลเพื่อทำการเปิดโรงเรียนจีนขึ้นในเซเชลส์ แต่รัฐบาลกลับเฉยเมยต่อแนวคิดดังกล่าว จนในปี พ.ศ. 2550 ได้มีการเริ่มการศึกษาภาษาจีนขึ้นในเซเชลส์ เมื่อสาธารณรัฐประชาชนจีนได้ส่งครูผู้สอนและผู้เชี่ยวชาญ รวมไปถึงการศึกษาทางไกลจากกระทรวงศึกษาธิการของเซเชลส์เอง
แต่ในปัจจุบันชาวเซเชลส์เชื้อสายจีนได้ละทิ้งภาษาดั้งเดิมของตนไปเสียแล้ว และชนเชื้อสายจีนส่วนใหญ่โดยเฉพาะรุ่นใหม่ในเซเชลส์ไม่สามารถพูดหรือทำความเข้าใจกับภาษาจีนได้เลย คนเชื้อสายจีนรุ่นเก่าส่วนมากนับถือลัทธิขงจื๊อ หรือศาสนาพุทธ ส่วนคนเชื้อสายจีนรุ่นใหม่ที่เป็นลูกผสม ส่วนใหญ่นับถือศาสนาคริสต์
ชาวเซเชลส์เชื้อสายจีนที่มีชื่อเสียง

เจมส์ มันชัม – ประธานาธิบดีและนายกรัฐมนตรีคนแรกของเซเชลส์ สืบเชื้อสายจีนมาจากปู่
เฟรนช์ ชังฮิม – อัครมุขนายกนิกายแองกลิคัน สืบเชื้อสายจีนจากบิดา
แหล่งข้อมูลอื่น

Benedict, B. (1979), "Family firms and firm families: a comparison of Indian, Chinese, and Creole firms in Seychelles",  ใน Greenfield, Sidney M.; Strickon, Arnold; Aubey, Robert T. (บ.ก.), Entrepreneurs in Cultural Context, University of New Mexico Press, ISBN 978-0-82630504-6
Fane, Ly-Tio (1985), La Diaspora chinoise dans l'Ocean Indien occidental (The Chinese Diaspora in the western Indian Ocean), Mauritius: Editions de l'Ocean Indien
เมทริกซ์สลับเปลี่ยน

ในพีชคณิตเชิงเส้น เมทริกซ์สลับเปลี่ยน (ทับศัพท์ว่า ทรานสโพส) คือเมทริกซ์ที่ได้จากการสลับสมาชิก จากแถวเป็นหลัก และจากหลักเป็นแถว ของเมทริกซ์ต้นแบบ เมทริกซ์สลับเปลี่ยนของ A ที่มีมิติ m×n จะเขียนแทนด้วย AT (บางครั้งอาจพบในรูปแบบ At, Atr, tA หรือ A′) ซึ่งจะมีมิติเป็น n×m (สลับกัน) นิยามโดย
สำหรับทุกค่าของ i และ j ที่ 1 ≤ i ≤ n และ 1 ≤ j ≤ m ตัวอย่างเช่น
คุณสมบัติ

กำหนดให้เมทริกซ์ A, B และสเกลาร์ c คุณสมบัติของเมทริกซ์สลับเปลี่ยนมีดังนี้
เมทริกซ์ที่สลับเปลี่ยนสองครั้งจะได้เมทริกซ์ต้นแบบ
 \left(A^{\mathrm {T} }\right)^{\mathrm {T} }=A\,
การสลับเปลี่ยนของเมทริกซ์มีคุณสมบัติการกระจายในการบวก เมื่อเมทริกซ์ทั้งสองสามารถบวกกันได้
 (A+B)^{\mathrm {T} }=A^{\mathrm {T} }+B^{\mathrm {T} }\,
การสลับเปลี่ยนของเมทริกซ์มีคุณสมบัติการกระจายในการคูณ เมื่อเมทริกซ์ทั้งสองสามารถคูณกันได้ โปรดสังเกตว่าลำดับของการคูณจะเรียงย้อนกลับ ไม่ว่าจะมีกี่เมทริกซ์ก็ตาม
 \left(AB\right)^{\mathrm {T} }=B^{\mathrm {T} }A^{\mathrm {T} }\,
การสลับเปลี่ยนของสเกลาร์ ก็จะได้สเกลาร์ตัวเดิม จึงสามารถดึงตัวร่วมออกมาได้
 (cA)^{\mathrm {T} }=cA^{\mathrm {T} }\,
ดีเทอร์มิแนนต์ของเมทริกซ์จะมีค่าเท่ากับดีเทอร์มิแนนต์ของเมทริกซ์สลับเปลี่ยน
 \det(A^{\mathrm {T} })=\det(A)\,
ผลคูณจุด (dot product) ของเวกเตอร์สองคอลัมน์ a กับ b สามารถคำนวณได้จาก
 \mathbf {a} \cdot \mathbf {b} =\mathbf {a} ^{\mathrm {T} }\mathbf {b} \,
เมทริกซ์ผกผันของการสลับเปลี่ยน เท่ากับเมทริกซ์สลับเปลี่ยนของการผกผัน
 (A^{\mathrm {T} })^{-1}=(A^{-1})^{\mathrm {T} }\,
เมทริกซ์ฮังเคิล

เมทริกซ์ฮังเคิล (Hankel matrix) คือเมทริกซ์จัตุรัสที่มีสมาชิกในแนวเส้นทแยงมุมรองเป็นค่าเดียวกัน และแนวขนานเส้นทแยงมุมรองเป็นค่าเดียวกันในแต่ละแนว ตัวอย่างเช่น
เมทริกซ์จัตุรัส A ใดๆ จะเป็นเมทริกซ์ฮังเคิลก็ต่อเมื่อ
เมทริกซ์ฮังเคิล เป็นชื่อที่ตั้งไว้เพื่อเป็นเกียรติให้กับ แฮร์มันน์ ฮังเคิล (Hermann Hankel) นักคณิตศาสตร์ชาวเยอรมัน
ดูเพิ่ม

เมทริกซ์โทพลิทซ์ (Toeplitz matrix)
เรือยามาโตะ

เรือยามาโตะ สามารถหมายถึง
เรือคอร์เวตยามาโตะ
เรือประจัญบานยามาโตะ
ดูเพิ่ม

เรือประจัญบานชั้นยามาโตะ
ยามาโตะ
อัตราส่วนของกรดไขมันในอาหารต่าง ๆ

ผลทางชีวภาพของกรดไขมันโอเมกา-3 และโอเมกา-6 ส่วนหนึ่งมาจากอันตรกิริยากับกันและกัน แต่ก็ไม่ชัดเจนว่าอัตราส่วนของกรดไขมันโอเมกา-3 ต่อโอเมกา-6 เท่าไรจึงดีต่อสุขภาพมนุษย์
อัตราส่วนกรดไขมันโอเมกา-6 ต่อโอเมกา-3 ในอาหารของคนเก็บของป่าล่าสัตว์
มีการอ้างว่าในบรรดามนุษย์เก็บของป่าล่าสัตว์ อัตราส่วนกรดไขมันโอเมกา-6 ต่อโอเมกา-3 ของอาหารที่ทานอยู่ประมาณ 1:1
ส่วนตัวอย่างสุด ๆ อย่างหนึ่งก็คืออาหารของคนอีนูอิดในเกาะกรีนแลนด์ก่อนปลายคริสต์ศตวรรษที่ 20 มีอัตราส่วนกรดไขมันโอเมกา-6 ต่อโอเมกา-3 ที่ ำเย็นที่มีมกา-3 สูงได้น้ำมันจากเมล็ดที่มีกรดไขมันโอเมกา เลย
อัตราส่วนของกรดไขมันโอเมกา-6 ต่อโอเมกา-3 ที่ดีสุด

จนถึงปี 2007 ยังไม่มีใครรู้อัตราส่วนของกรดไขมันโอเมกา-6 ต่อโอเมกา-3 ที่ดีสุด
Susan Allport writes that the current ratio in Japan is associated with a very low incidence of heart and other diseases. 
นักเขียนเกี่ยวกับอาหารผู้หนึ่งได้เขียนไว้ว่า อัตราส่วนที่คนญี่ปุ่นบริโภคในปัจจุบันสัมพันธ์กับการเกิดโรคหัวใจและโรคอื่น ๆ ที่ต่ำมาก
ตามแพทย์นักเขียนที่คณะแพทยศาสตร์แห่งมหาวิทยาลัยฮาร์วาร์ด (Andrew Stoll) ที่สนับสนุนให้ทานไขมันทั้งสองในอัตรา 1:1 "เมื่อเข้าไปในร่างกายแล้ว กรดไขมันโอเมกา-3 และโอเมกา-6 มีวิถี (ทางเมแทบอลิซึม) ที่ขนานกัน คือ คอยแข่งขันกับกันและกันเพื่อเแปลงทางเคมีไปเป็นโครงสร้างและโมเลกุลต่าง ๆ ทั้งภายในภายนอกเซลล์
เพราะกลไกเช่นนี้ จึงมีเหตุผลว่า ไขมันทั้งสองอาจจำเป็นในปริมาณเท่า ๆ กัน"
นักเขียนทั้งสองท่านนี้ยืนยันว่า อาหารปัจจุบันในโลกพัฒนาแล้วอยู่ห่างไกลจากอัตราส่วนตามที่ว่านี้
ในประเทศพัฒนาแล้ว ประเมินว่า อัตราส่วนของกรดไขมันโอเมกา-6 ต่อโอเมกา-3 อยู่ใกล้ ๆ 15:1
ส่วนงานประเมินอีกงานหนึ่งบอกว่า "อาหารที่คนอเมริกันบริโภคมักจะมีกรดไขมันโอเมกา-6 เป็น 14 - 25 เท่าของกรดไขมันโอเมกา-3"
ปลา

| อาหาร  	 | อ้างอิง  	 | ขนาด (ก> ) 	 | กรดไขมันโอเมกา-6 (มก> ) 	 | กรดไขมันโอเมกา-3 (มก> ) 	 | อัตราส่วนโอเมกา-6:โอเมกา-3 |
| --- | --- | --- | --- | --- | --- |
| ปลาแซลมอนแอตแลนติกไม่ได้เลี้ยง ดิบ  |   | 100 	 | 172 	 | 2,018 	 | 1 : 11.7 |
| ปลาซาร์ดีนแอตแลนติกอัดกระป๋องใส่น้ำมัน รินน้ำมันออก  |   | 1 กระป๋อง (92 กรัม) 	 | 3,260 	 | 1,362 	 | 2.4 : 1 |
| ปลาทูน่าอัดกระป๋องใส่น้ำ รินน้ำออก  |   | 1 กระป๋อง (165 ก.) 	 | 14.8 	 | 460 	 | 1 : 31.1 |
| ปลาทูน่าอัดกระป๋องใส่น้ำมัน รินน้ำมันออก  |   | 1 กระป๋อง (171 ก.) 	 | 4,588 	 | 345 	 | 13.3 : 1 |
| ปลาคอดสดหรือแช่แข็ง  | [ต้องการอ้างอิง]  | 113 ก. 	 | 0.1 	 | 0.6 	 | 1 : 6 |
| ปลาแมกเคอเรลอัดกระป๋อง รินน้ำออก  |   | 1 กระป๋อง (361 ก.) 	 | 357 	 | 4,970 	 | 1 : 13.9 |
| ปลากระโทงดาบสดหรือแช่แข็งทำสุก  | [ต้องการอ้างอิง]  | 113 ก. 	 | 0.3 	 | 1.7 	 | 1 : 5.6 |
| ปูกระดองอ่อน ทำสุก  | [ต้องการอ้างอิง]  | 113 ก. 	 | 0.1 	 | 0.6 	 | 1 : 6 |
| ล็อบสเตอร์ทำสุก  | [ต้องการอ้างอิง]  | 113 ก. 	 | 0.006 	 | 0.12 	 | 1 : 20 |
| Bluefish (Pomatomus saltatrix) สดหรือแช่แข็ง ทำสุก  | [ต้องการอ้างอิง]  | 113 ก. 	 | 0.3 	 | 1.7 	 | 1 : 5.6 |
| ปลาแซลมอนอัดกระป๋อง รินน้ำออก  | [ต้องการอ้างอิง]  | 113 ก. 	 | 0.2 	 | 2.2 	 | 1 : 11 |
| Rainbow smelt (Osmerus mordax)  | [ต้องการอ้างอิง]  | 113 ก. 	 | 0.2 	 | 0.5 	 | 1 : 2.5 |
| หอยเชลล์สดหรือแช่แข็ง ทำสุก  | [ต้องการอ้างอิง]  | 113 ก. 	 | 0.1 	 | 0.5 	 | 1 : 5 |
| ปลาเฮร์ริงแปซิฟิกทำสุก 	 |   | 100 ก. 	 | 246 	 | 2,418 	 | 1 : 9.8 |
เมล็ดถั่วและเมล็ดพืช

| อาหาร 	 | อ้างอิง  	 | ขนาด (ก> ) 	 | โอเมกา-6 (มก> ) 	 | โอเมกา-3 (มก> ) 	 | อัตราส่วนโอเมกา-6:โอเมกา-3 |
| --- | --- | --- | --- | --- | --- |
| อัลมอนด์คั่วแห้ง  |   | 100 	 | 12,065 	 | 6 	 | 2010.8 : 1 |
| มะม่วงหิมพานต์  |   | 100 	 | 7,782 	 | 62 	 | 125.5 : 1 |
| เมล็ดชีอา  |   | 100 	 | 17,552 	 | 5,785 	 | 1 : 3 |
| เนื้อมะพร้าวสด  |   | 100 	 | 366 	 |  |  |


| เมล็ดแฟลกซ์  |   | 100 	 | 22,813 	 | 5,911 	 | 1 : 3.9 |
| เฮเซลนัต  |   | 100 	 | 7,832 	 | 87 	 | 90 : 1 |
| พีแคน  |   | 100 	 | 20,630 	 | 986 	 | 20.9 : 1 |
| พิสตาชีโอสด  |   | 100 	 | 13,200 	 | 254 	 | 52 : 1 |
| เมล็ดฝิ่น  |   | 100 	 | 28,291 	 | 273 	 | 103.6 : 1 |
| เมล็ดฟักทองทั้งเม็ดคั่วไร้เกลือ  |   | 100 	 | 8,759 	 | 77 	 | 113.8 : 1 |
| เมล็ดงาทั้งเมล็ดแห้ง  |   | 100 	 | 21,372 	 | 376 	 | 56.8 : 1 |
| เนื้อเมล็ดทานตะวันแห้ง  |   | 100 	 | 23,048 	 | 74 	 | 311.5 : 1 |
| วอลนัต  |   | 100 	 | 38,092 	 | 9,079 	 | 4.2 : 1 |
| เมล็ด Plukenetia volubilis (Sacha Inchi) 	 |   | 28 	 | 5,486 	 | 4,771 	 | 1.15 : 1 |
| ถั่วเลนทิล (Lens culinaris) ที่โตเต็มที่แล้ว ต้มไร้เกลือ  |   | 100 	 | 137 	 | 37 	 | 3.7 : 1 |
น้ำมัน

| อาหาร  	 | ! อ้างอิง  	 | ! ขนาด  	 | ! โอเมกา-6 (มก> ) 	 | ! โอเมกา-3 (มก> ) 	 | อัตราส่วนโอเมกา-6 : โอเมกา-3 |
| --- | --- | --- | --- | --- | --- |
| น้ำมันอาโวคาโด  |   | 1 ช้อนโต๊ะ (14 ก.) 	 | 1,754 	 | 134 	 | 13.09 : 1 |
| เนยไม่ใส่เกลือ  |   | 1 ช้อนโต๊ะ (14 ก.) 	 | 382 	 | 44.1 	 | 8.7 : 1 |
| น้ำมันคาโนลา  |   | 1 ช้อนโต๊ะ (14 ก.) 	 | 2,610 	 | 1,279 	 | 2 : 1 |
| น้ำมันมะพร้าว  |   | 1 ช้อนโต๊ะ (14 ก.) 	 | 243 	 | - 	 | - |
| น้ำมันตับปลาคอด  |   | 1 ช้อนโต๊ะ (14 ก.) 	 | 126 	 | 2,664 	 | 1 : 21.1 |
| น้ำมันข้าวโพด  |   | 1 ช้อนโต๊ะ (14 ก.) 	 | 7,224 	 | 157 	 | 46 : 1 |
| น้ำมันเมล็ดฝ้าย  |   | 1 ช้อนโต๊ะ (14 ก.) 	 | 6,953 	 | 27 	 | 257.5 : 1 |
| น้ำมันเมล็ดแฟลกซ์  |   | 1 ช้อนโต๊ะ (14 ก.) 	 | 1,715 	 | 7,196 	 | 1 : 4.2 |
| น้ำมันเมล็ดองุ่น  |   | 1 ช้อนโต๊ะ (14 ก.) 	 | 9,395 	 | 13.5 	 | 696 : 1 |
| น้ำมันเมล็ดกัญชง  |   | ? 	 | ? 	 | ? 	 | 2:1-3:1 |
| มันหมู  |   | 1 ช้อนโต๊ะ (13 ก.) 	 | 1,300 	 | 128 	 | 10.2 : 1 |
| น้ำมันมะกอก  |   | 1 ช้อนโต๊ะ (14 ก.) 	 | 1,318 	 | 103 	 | 12.8 : 1 |
| น้ำมันปาล์ม  |   | 1 ช้อนโต๊ะ (14 ก.) 	 | 1,228 	 | 27 	 | 45.5 : 1 |
| น้ำมันถั่วลิสง  |   | 1 ช้อนโต๊ะ 	 | 4.95 	 | - 	 | - |
| น้ำมันปลาซาร์ดีน  |   | 1 ช้อนโต๊ะ (14 ก.) 	 | 272 	 | 3,253 	 | 1 : 12 |
| น้ำมันถั่วเหลือง (hydrogenated)  |   | 1 ช้อนโต๊ะ (14 ก.) 	 | 6,116 	 | 378 	 | 16.2 : 1 |
| น้ำมันถั่วเหลือง (Unhydrogenated)  |   | 1 ช้อนโต๊ะ (14 ก.) 	 | 6,807 	 | 917 	 | 7.4 : 1 |
| ไขสัตว์ (tallow, เลี้ยงด้วยธัญพืช)  |   | 3.25% 	 | 0.200% 	 | 16.3 : 1 |  |
| ไขสัตว์ (tallow, เลี้ยงด้วยหญ้า)  |   | 1.1% 	 | 0.8% 	 | 1.4 : 1 |  |
| น้ำมันวอลนัต  |   | 1 ช้อนโต๊ะ (14 ก.) 	 | 7,141 	 | 1,404 	 | 5.1 : 1 |
ธัญพืชและถั่ว

| อาหาร 	 | อ้างอิง  	 | ขนาด (ก> ) 	 | โอเมกา-6 (มก> ) 	 | โอเมกา-3 (มก> ) 	 | อัตราส่วนโอเมกา-6 : โอเมกา-3 |
| --- | --- | --- | --- | --- | --- |
| ถั่วดำต้ม  |   | 100 	 | 24 	 | 335 	 | 1 : 14 |
| ถั่วลิสงทุกชนิดสด  |   | 100 	 | 15,691 	 | 3 	 | 5320.3 : 1 |
| ถั่วเหลืองต้ม  |   | 100 	 | 4,466 	 | 598 	 | 7.5 : 1 |
| เต้าหู้ธรรมดา  |   | 100 	 | 2,380 	 | 319 	 | 7.5 : 1 |
| นัตโตธรรมดา  |   | 100 	 | 5,476 	 | 734 	 | 7.5 : 1 |
| ถั่วหัวช้างโตเต็มที่แล้วต้มสุกไม่ใส่เกลือ  |   | 100 	 | 1,113 	 | 43 	 | 25.9 : 1 |
ผักใบเขียว

| อาหาร 	 | อ้างอิง 	 | ขนาด (ก> ) 	 | โอเมกา-6 (มก> ) 	 | โอเมกา-3 (มก> ) 	 | อัตราส่วนโอเมกา-6 : โอเมกา-3 |
| --- | --- | --- | --- | --- | --- |
| ผักกาดหอมดิบ  |   | 100 	 | 24 	 | 58 	 | 1 : 2.4 |
| ผักกาดหอมใบแดงดิบ  |   | 100  	 | - 	 | - 	 | - |
| กะหล่ำดาวทำสุก  |   | 100 	 | 79 	 | 173 	 | 1 : 2.2 |
| กะหล่ำปีใบแดงดิบ  |   | 100 	 | 34 	 | 45 	 | 1 : 1.3 |
| บ๊อกฉ่อย (Brassica rapa) ต้มไม่ใส่เกลือ  |   | 100 	 | 31 	 | 41 	 | 1 : 1.3 |
| เซาเออร์เคราท์กระป๋องมีเกลือน้อย  |   | 100 	 | 26 	 | 25 	 | 1 : 1 |
| ผักโขมต้มสุก  |   | 100 	 | 17 	 | 92 	 | 1 : 5.4 |
| ใบเทอร์นิพ (หัวผักกาดชนิดหนึ่ง) ทำสุก  |   | 100 	 | 28 	 | 64 	 | 1 : 2.3 |
| ใบบีตรูตทำสุก  |   | 100 	 | 65 	 | 6 	 | 10.8 : 1 |
| ผักกาดเขียวปลีต้มสุก  |   | 100 	 | 24 	 | 22 	 | 1.1 : 1 |
ผักที่เป็นรากไม้

| อาหาร 	 | อ้างอิง  	 | ขนาด (ก> ) 	 | โอเมกา-6 (มก> ) 	 | โอเมกา-3 (มก> ) 	 | อัตราส่วนโอเมกา-6 : โอเมกา-3 |
| --- | --- | --- | --- | --- | --- |
| แคร์รอตดิบ  |   | 100 	 | 115 	 | 2 	 | 57.5 : 1 |
| บีตรูตดิบ  |   | 100 	 | 55 	 | 5 	 | 11 : 1 |
| ผักพาร์สลีย์ดิบ  |   | 100 	 | 115 	 | 8 	 | 14.4 : 1 |
| เทอร์นิพดิบ  |   | 100 	 | 12 	 | 40 	 | 1 : 3.3 |
ฟักทองและสควอช

| อาหาร 	 | อ้างอิง 	 | ขนาด (ก> ) 	 | โอเมกา-6 (มก> ) 	 | โอเมกา-3 (มก) 	 | อัตราส่วนโอเมกา-6 : โอเมกา-3 |
| --- | --- | --- | --- | --- | --- |
| บัตเตอร์นัตสควอชอบ  |   | 100 	 | 14 	 | 24 	 | 1 : 1.7 |
| ซูกินีรวมเปลือก ดิบ  |   | 100 	 | 14 	 | 24 	 | 1 : 1.7 |
| มะเขือเทศสุกสด  |   | 100 	 | 80 	 | 3 	 | 26.7 : 1 |
ดูเพิ่ม

ไขมันไม่อิ่มตัวมีพันธะคู่เดี่ยว
สำหรับกรดไขมันไม่อิ่มตัวมีพันธะคู่หลายคู่กลุ่มต่าง ๆ ดู
กรดไขมันไม่อิ่มตัวมีพันธะคู่หลายคู่
ไขมันไม่อิ่มตัวมีพันธะคู่หลายคู่
กรดไขมันโอเมกา-3
กรดไขมันโอเมกา-6
กรดไขมันโอเมกา-9
Conjugated linoleic acid
ไขมันอิ่มตัว
เชิงอรรถ

↑  ผู้เขียนระบุว่า อัตราของกรดไขมันโอเมกา-6:โอเมกา-3 ว่าอยู่ระหว่าง 2:1 กับ 3:1
เมทริกซ์สมมาตรเสมือน

ในทางพีชคณิตเชิงเส้น เมทริกซ์สมมาตรเสมือน หรือ เมทริกซ์ปฏิสมมาตร คือเมทริกซ์จัตุรัสที่เมื่อสลับเปลี่ยน (transpose) แล้วจะได้ผลลัพธ์เป็นเมทริกซ์ที่สมาชิกทุกตัวมีเครื่องหมายตรงข้ามจากเดิม นั่นคือ
เราสามารถนิยามเมทริกซ์สมมาตรเสมือนได้อีกอย่างหนึ่งว่า
สำหรับทุกดัชนีที่ i และ j
ตัวอย่างต่อไปนี้คือเมทริกซ์สมมาตรเสมือน ในมิติ 3×3
คุณสมบัติ

ดีเทอร์มิแนนต์ของเมทริกซ์สมมาตรเสมือน มีคุณสมบัติดังนี้
ซึ่งหาก n เป็นจำนวนคี่ ดีเทอร์มิแนนต์จะกลายเป็นศูนย์ ตามทฤษฎีบทของจาโคบี ซึ่งตั้งโดย คาร์ล กุสตาฟ จาโคบี (Carl Gustav Jacobi)
ดูเพิ่ม

เมทริกซ์สมมาตร
เป็กซาเตอร์

เป็กซาเตอร์ (อักษรโรมัน: Peksater, หรือ เปเกอส์โล (Pekerslo)) เป็นราชินีนูเบียในสมัยราชวงศ์ที่ยี่สิบห้าแห่งอียิปต์
ชีวประวัติ

เป็กซาเตอร์ทรงเป็นพระราชธิดาแต่กษัตริย์คัชตากับราชินีเปบัตจมา ในภาพแกะสลักในวิหารอามุนที่บัรกัล พระองค์เป็นพระราชสวามีของฟาโรห์ปิเย Laming กับ Macadam กล่าวแนะว่า พระองค์เป็นพระธิดาบุญธรรมของเปบัตจมา
เป็กซาเตอร์ถูกฝังที่อะไบดอส ซึงยังมีทับหลังบางส่วน วงกบประตูสามอัน และจารึกอยู่ ในจารึกมีการเรียกขานพระองค์เป็น พระราชธิดากษัตริย์, พระมเหสีกษัตริย์ และ พระมเหสีราชาธิราช
ฮาเก เกนก็อบ

| ฮาเก เกนก็อบ |
| --- | --- |


ประธานาธิบดีนามิเบียคนที่ 3
ดำรงตำแหน่ง 21 มีนาคม ค.ศ. 2015 – 4 กุมภาพันธ์ ค.ศ. 2024
นายกรัฐมนตรี: ซารา กูกองเกลวา
รองประธานาธิบดี: นิคคี ไอยัมโบ (2015-2018)   นันโกโล เอ็มบุมบา (2018–2024)
ก่อนหน้า: ฮีฟีเกปุนเย โปฮัมบา
ถัดไป: นันโกโล เอ็มบุมบา
นายกรัฐมนตรีนามิเบีย
ดำรงตำแหน่ง 4 ธันวาคม ค.ศ. 2012 – 20 มีนาคม ค.ศ. 2015
ประธานาธิบดี: ฮีฟีเกปุนเย โปฮัมบา
ก่อนหน้า: นาฮาส อังกูลา
ถัดไป: ซารา กูกองเกลวา
ดำรงตำแหน่ง 21 มีนาคม ค.ศ. 1990 – 28 สิงหาคม ค.ศ. 2002
ประธานาธิบดี: แซม นูโยมา
ก่อนหน้า: ตำแหน่งที่จัดตั้งขึ้น
ถัดไป: ธีโอ-เบน กูริรับ
 
ข้อมูลส่วนบุคคล
เกิด: 3 สิงหาคม ค.ศ. 1941(1941-08-03) โอจิวารองโก, แอฟริกาตะวันตกเฉียงใต้ (ตอนนี้ นามิเบีย)
เสียชีวิต: 4 กุมภาพันธ์ ค.ศ. 2024(2024-02-04) (82 ปี) วินด์ฮุก, นามิเบีย
พรรคการเมือง: SWAPO
คู่สมรส: พริสซิลลา "แพตตี้" เกนกอส  (สมรส 1967; หย่า 1992) โลอินี่ คันดูเมะ  (สมรส 1992; หย่า 2008) โมนิก้า เกนกอส  (สมรส 2015)
บุตร: 3
ศิษย์เก่า: มหาวิทยาลัยเทมเปิล มหาวิทยาลัยฟอร์ดแฮม (ศศ.บ.) เดอะนิวสคูล (MA) มหาวิทยาลัยลีดส์ (ปร.ด.)

ฮาเก กอตต์ฟรีด เกนก็อบ (3 สิงหาคม ค.ศ. 1941 - 4 กุมภาพันธ์ ค.ศ. 2024) เป็นประธานาธิบดีนามิเบีย เกนก็อบเป็นนายกรัฐมนตรีนามิเบียตั้งแต่วันที่ 21 มีนาคม ค.ศ. 1990 ถึง 28 สิงหาคม ค.ศ. 2002 และดำรงตำแหน่งนายกรัฐมนตรีอีกครั้งตั้งแต่ 4 ธันวาคม ค.ศ. 2012 ถึง 21 มีนาคม ค.ศ. 2015 และดำรงตำแหน่งตั้งแต่วันที่ 21 มีนาคม ค.ศ. 2015 - 4 กุมภาพันธ์ ค.ศ. 2024
เรือลาดตระเวน

เรือ ยูเอสเอส พอร์ต รอยัล (CG 73) เรือลาดตระเวนชั้นติคอนเดอโรกา แห่งกองทัพเรือสหรัฐอเมริกา
เรือลาดตระเวน (อังกฤษ: cruiser) เป็นประเภทของเรือรบประเภทหนึ่งที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน เรือลาดตระเวนมีวัตุถุประสงค์หลักในการปฏิบัติการโจมตีและป้องกันภารกิจทางทะเลได้อย่างอิสระ มีความคล่องตัวสูง สามารถต่อตีเป้าหมายได้หลากหลายประเภท เช่น เรือดำน้ำ อากาศยาน และเรือรบผิวน้ำประเภทอื่น ๆ เรือลาดตระเวนเริ่มมีบทบาทสำคัญในช่วงปลายคริสต์ศตวรรษที่ 19 จนกระทั่งสงครามเย็นสงบลง
ในอดีตนั้นเรือลาดตระเวนมิได้จัดเป็นหนึ่งในประเภทของเรือรบ หากแต่เป็นเรือฟริเกตที่ได้รับมอบหมายภารกิจในการลาดตระเวนอย่างอิสระออกจากกองเรือขนาดใหญ่ จึงจำต้องมีส่วนในการเข้าโจมตีเรือสินค้าของศัตรู จนกระทั่งในปลายคริสต์ศตวรรษที่ 19 คำว่า "เรือลาดตระเวน" กลายเป็นรูปแบบของเรือรบประเภทหนึ่งซึ่งออกแบบมาเพื่อภารกิจลาดตระเวนโดยเฉพาะ และจากปลายทศวรรษ 1890 ถึงทศวรรษที่ 1950 เรือลาดตระเวนจะหมายถึงเรือที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน
ในช่วงปลายคริสต์ศตวรรษที่ 20 ภายหลังได้มีการปลดประจำการเรือประจัญบานจนหมดสิ้นแล้วนั้น ทำให้เรือลาดตระเวนกลายเป็นเรือที่มีขนาดใหญ่ที่สุดและมีประสิทธิภาพที่สุดในการปฏิบัติการรบผิวน้ำ อย่างไรก็ตามก็ได้มีการพัฒนาให้เรือลาดตระเวนมีความสามารถในการป้องกันกองเรือจากภัยคุกคามทางอากาศ ในต้นคริสต์ศตวรรษที่ 21 ประเภทของเรือลาดตระเวนกลายเป็นเรือรบผิวน้ำที่มีขนาดระวางขับน้ำมากที่สุดในกองทัพเรือ (ไม่นับเรือบรรทุกเครื่องบินและเรือช่วยรบอื่น ๆ)
อย่างไรก็ตามยังมีเรือพิฆาตติดอาวุธนำวิถีชั้นอาเลห์เบิร์ก ของสหรัฐอเมริกา และชั้นคงโง ของญี่ปุ่น ที่มีขนาดใหญ่ระดับเดียวกับเรือลาดตระเวน แต่ก็ไม่อาจใช้คำว่าเรือลาดตระเวนได้ เนื่องด้วยเหตุผลทางการเมือง
เรือลาดตระเวนประจำการในปัจจุบัน

กองทัพเรือที่มีเรือลาดตระเวนประจำการ ได้แก่ สหรัฐอเมริกา รัสเซีย ฝรั่งเศส อิตาลี และเปรู ต่อมาในปี ค.ศ. 2006 กองทัพเรืออิตาลีได้ปลดประจำการเรือชั้นวิตตอริโอ เวเนโต และในปี ค.ศ. 2010 กองทัพเรือฝรั่งเศสได้ปลดประจำการเรือลาดตระเวนชั้นโยนออฟอาร์ค (R97) ทำให้ในปัจจุบัน มีเรือลาดตระเวนประจำการอยู่ในกองทัพเรือเพียง 3 ชาติ คือ สหรัฐอเมริกา รัสเซีย และเปรู
สหรัฐอเมริกา - เรือลาดตระเวนติดอาวุธนำวิถีชั้นติคอนเดอโรกา จำนวน 22 ลำ
รัสเซีย - เรือลาดตระเวนติดอาวุธนำวิถีชั้นคิรอฟ 1 ลำ (บางครั้งจัดอยู่ในประเภทเรือลาดตระเวนประจัญบาน) , ชั้นสลาวา 3 ลำ, ชั้นคารา 1 ลำ
เปรู - เรือลาดตระเวนชั้น De Zeven Provinciën-class 1 ลำ
เรือรบสหรัฐ (ยูเอสเอส)

เรือยูเอสเอส คิตตีฮอว์ค, ยูเอสเอส โรนัลด์เรแกน และยูเอสเอส อับราฮัมลินคอล์น ในรูปขบวนกองเรือบรรทุกเครื่องบินโจมตีในทะเลฟิลิปปินส์
เรือรบสหรัฐ (อังกฤษ: United States Ship) หรือใช้คำย่อในคำนำหน้าชื่อเรือว่า ยูเอสเอส (อังกฤษ: USS หรือ U.S.S.) ใช้ในการระบุถึงเรือในประจำการของกองทัพเรือสหรัฐและใช้งานกับเฉพาะเรือที่ได้เข้าประจำการแล้วเท่านั้น ซึ่งก่อนเข้าประจำการ เรืออาจจะถูกเรียกว่า หน่วยเรือก่อนเข้าประจำการ (pre-commissioning unit: PCU) ซึ่งชื่อเรืออย่างเป็นทางการจะถูกเรียกโดยไม่มีคำนำหน้าชื่อเรือ
หลังจากเรือถูกปลดประจำการ เรือจะถูกเรียกโดยไม่มีคำนำหน้าชื่อเรือ แม้ว่าผู้คนทั่วไปจะเรียกเรือที่ปลดประจำการเหล่านั้นด้วยคำนำหน้าว่า "ex-" ในรูปแบบของ ex-ชื่อเรือ แม้เรือนั้นยังใช้การในราชการกองทัพเรืออยู่แต่ไม่ได้เข้าประจำการในการรบ จะใช้คำนำหน้าเรือว่า USNS ซึ่งย่อมาจาก United States Naval Ship
ในช่วงเริ่มต้นกองทัพเรือสหรัฐ ไม่มีวิธีมาตรฐานในการกำหนดรูปแบบเรือของกองทัพเรือสหรัฐ จนกระทั่งปี พ.ศ. 2450 เมื่อประธานาธิบดีทีโอดอร์ โรเซอเวลต์ ออกคำสั่งฝ่ายบริหารที่ 549 ในวันที่ 8 มกราคม โดยกำหนดให้เรือของกองทัพเรือสหรัฐทุกลำจะมีการกำหนด "ชื่อของเรือดังกล่าว จะนำหน้าด้วยคำว่า เรือรบสหรัฐ (United States Ship) หรือตัวอักษร U.S.S. และไม่มีคำหรืออักษรอื่นใด"
ข้อบังคับของกองทัพเรือในปัจจุบัน กำหนดให้มีการจำแนกประเภทและสถานะของเรือรบและยานรบ ดังนี้
ผู้บัญชาการยุทธนาวีสหรัฐจะต้องรับผิดชอบใน ... การกำหนดประเภท เพื่อวัตถุประสงค์ในการบริหารการเดินเรือในทะเลและการกำหนดสถานะของเรือแต่ละลำรวมถึงเรือบริการสนับสนุนต่าง ๆ
เรือและยานที่เข้าประจำการให้เรียกว่า "เรือรบสหรัฐ" (United States Ship) หรือ "U.S.S."
เรือที่มีลูกเรือเป็นพลเรือนของกองบัญชาการการลำเลียงทางทหารของกองทัพเรือสหรัฐหรือกองบัญชาการอื่น ๆ ที่ถูกกำหนดสถานะเรือเป็น "สถานะใช้งาน" "พร้อมให้บริการ" จะถูกเรียกว่า "เรือเดินสมุทรสหรัฐ" (United States Naval Ship) หรือ "U.S.N.S."
เรือและเรือบริการที่ถูกกำหนด "สถานะใช้งาน, พร้อมให้บริการ" ยกเว้นตามที่ได้อธิบายไว้ในข้อ 3 ของบทความนี้ จะต้องอิงตามชื่อของการจัดประเภทที่ถูกกำหนด และหมายเลขตัวเรือ (เช่น "HIGH POINT PCH-1" หรือ " YOGN-8")
ดูเพิ่ม

เรือหลวง
หมายเลขตัวเรือ
เซเกียว

| --- | --- |
ประเภท: หนังสือพิมพ์รายวัน
รูปแบบ: หนังสือพิมพ์ทางศาสนา
เจ้าของ: สมาคมสร้างคุณค่า
หัวหน้าบรรณาธิการ: มิโนรุ ฮาราดะ
ก่อตั้งเมื่อ: 20 เมษายน พ.ศ. 2494 (73 ปี)
ภาษา:  ญี่ปุ่น
สำนักงานใหญ่: เลขที่18 ชินาโนมาชิ ชินจุกุ โตเกียว
ยอดจำหน่าย: 5,500,000 ฉบับ
เว็บไซต์: www.seikyonet.jp
หนังสือพิมพ์เซเกียวเป็นสิ่งพิมพ์แรกของสมาคมสร้างคุณค่าก่อตั้งขึ้นเมื่อวันที่ 20 เมษายน พ.ศ. 2494 โดยโจเซอิ โทดะ นายกสมาคมโซคา งัคไก ท่านที่สอง เป็นหนังสือพิมพ์รายวัน ก่อตั้งโดยมีวัตถุประสงค์เพื่อการเผยแผ่ธรรมไพศาล และต่อต้านอาวุธนิวเคลียร์
ประวัติ

หนังสือพิมพ์เซเกียว ก่อตั้งขึ้นโดยโจเซอิ โทดะ นายกสมาคมโซคา งัคไก คนที่สอง โดยที่ปัจจุบันมียอดพิมพ์จำหน่ายอยู่ที่ 5,500,000 ฉบับ สมาชิกขององค์กรที่ญี่ปุ่นจะได้รับหนังสือพิมพ์ครอบครัวละฉบับ และพยายามขยายวงไปในต่างประเทศเครือค่าย
เนื้อหา

คำชี้นำของดร.ไดซาขุ อิเคดะ อดีตนายกสมาคมโซคา งัคไก ปัจจุบันเป็น ประธานกิตติมศักดิ์สมาคมโซคา งัคไก และเป็นประธานสมาคมโซคา งัคไก สากล เนื้อหาการชึ้นำเป็นการเพิ่มศรัทธาให้สมาชิกสมาคมสร้างคุณค่า มีพลังศรัทธามากขึ้น เนื้อหาเกี่ยวกับสันติภาพ เช่น ต่อต้านอาวุธนิวเคลียร์
นิยายการ์ตูน เขียนโดย ไดซาขุ อิเคดะ (ใช้นามปากกา โกคุ)
บทความทั่วไป เกี่ยวกับ การกีฬา สิ่งแวดล้อม การเมือง พระพุทธศาสนา
โฆษณา

โฆษณาที่ลงในหนังสือพิมพ์เซเกียวส่วนใหญ่จะเป็นเกี่ยวกับสมาคมสร้างคุณค่า และโฆษณาหลายๆองค์กรเช่น อุปกรณ์สุขภาพ,อาหารสุขภาพ,ธนาคาร
การหยุดระงับตีพิมพ์

สำนักพิมพ์เซเกียวจะหยุดระงับการพิมพ์ในวันหยุดหนังสือพิมพ์
เว็บไซต์อ้างอิง

หนังสือพิมพ์เซเกียว เก็บถาวร 2007-04-17 ที่ เวย์แบ็กแมชชีน
สมาคมสร้างคุณค่า ญี่ปุ่น
สมาคมสร้างคุณค่าในประเทศไทย เก็บถาวร 2010-09-01 ที่ เวย์แบ็กแมชชีน
| ด ค กสมาคมสร้างคุณค่า |
| --- | --- | --- |
| นายกสมาคมในอดีต |  สึเนะซะบุโระ มะกิงุชิ  โจะเซ โทะดะ  ไดซะกุ อิเกะดะ  ฮิโระชิ โฮโจ  เอโนะซุเกะ อะกิยะ  |  |
| ผู้บริหารปัจจุบัน |  ไดซะกุ อิเกะดะ (ประธานกิตติมศักดิ์)  มิโนะรุ ฮะระดะ (นายกสมาคม)  มะซะกิ ซะกิ (ผู้แทนนายกสมาคม)  ฮิโระมะซะ อิเกะดะ (รองนายกสมาคม)  คะเนะโกะ อิเกะดะ (หัวหน้าสตรีอาวุโสกิตติมศักดิ์)  |  |
| สมาชิก |  ยุวชนชาย  ยุวชนหญิง  ผู้ใหญ่ชาย  ผู้ใหญ่หญิง  |  |
| องค์กรเพื่อสันติภาพ |  สถาบันโทดะเพื่อสันติภาพโลกและวิจัยทางการเมือง  |  |
| องค์กรเพื่อวัฒนธรรม |  สมาคมดนตรีเพื่อประชาชน (มิน-ออน)  |  |
| องค์กรเพื่อการศึกษา |  สมาคมสร้างคุณค่าเพื่อการศึกษา  |  |
| มหาวิทยาลัย |  มหาวิทยาลัยโซคา ญี่ปุ่น  มหาวิทยาลัยโซคา อเมริกา  วิทยาลัยสตรีโซคา  |  |
| โรงเรียน |  โรงเรียนมัธยมโซคา โตเกียว  โรงเรียนมัธยมโซคา คันไซ  โรงเรียนประถมโซคา โตเกียว  โรงเรียนประถมโซคา คันไซ  โรงเรียนอนุบาลโซคา ซัปโปโร  |  |
| พิพิธภัณฑ์ |  พิพิธภัณฑ์ศิลปะโตเกียวฟูจิ  พิพิธภัณฑ์ศิลปะฟูจิ  |  |
| สิ่งพิมพ์ |  หนังสือพิมพ์เซเกียว  |  |
| เครือข่าย |  สมาคมสร้างคุณค่าสากล  สมาคมสร้างคุณค่าในประเทศไทย  |  |
| รางวัล |  รายชื่อรางวัลเกียรติยศนานาชาติของไดซาขุ อิเคดะ  รายชื่อรางวัลทางการศึกษานานาชาติของไดซาขุ อิเคดะ  |  |
เมทริกซ์เครื่องหมายสลับ

Puzzle
ในทางคณิตศาสตร์ เมทริกซ์เครื่องหมายสลับ (alternating sign matrix) หมายถึงเมทริกซ์จัตุรัสที่มีสมาชิกประกอบด้วย 0, 1, −1 (ไม่จำเป็นต้องครบทุกตัว) และผลบวกของแต่ละแถวและแต่ละหลักต่างก็เท่ากับ 1 เมทริกซ์ชนิดนี้ถูกสร้างขึ้นเพื่อคำนวณดีเทอร์มิแนนต์ด้วยการลดรูปดอดจ์สัน (Dodgson condensation) นิยามขึ้นเป็นครั้งแรกโดย วิลเลียม มิลส์ (William Mills) เดวิด รอบบินส์ (David Robbins) และฮาเวิร์ด รัมซีย์ (Howard Rumsey)
ตัวอย่างเมทริกซ์เครื่องหมายสลับเช่น
โปรดสังเกตว่า ผลรวมของแต่ละแถวเท่ากับ 1 และผลรวมของแต่ละหลักก็เท่ากับ 1 เช่นกัน
ดูเพิ่ม

เมทริกซ์เรียงสับเปลี่ยน (permutation matrix)
แหล่งข้อมูลอื่น

เอริก ดับเบิลยู. ไวส์สไตน์, "Alternating sign matrix" จากแมทเวิลด์.
เทศบาลตำบลโนนสะอาด (จังหวัดอุดรธานี)

ระวังสับสนชื่อบทความคล้ายกัน เทศบาลตำบลโนนสะอาด
| เทศบาลตำบลโนนสะอาด |
| --- | --- |
เทศบาลตำบล
   ตรา
คำขวัญ: เมืองอ้อยหวาน แตงร้านใหญ่ ไหมพรมสวย รวยธรรมะ
ประเทศ:  ไทย
จังหวัด: อุดรธานี
อำเภอ: โนนสะอาด
พื้นที่
 • ทั้งหมด: 4.70 ตร.กม. (1.81 ตร.ไมล์)
ประชากร
 • ทั้งหมด: 4,736 คน
 • ความหนาแน่น: 1,007.65 คน/ตร.กม. (2,609.8 คน/ตร.ไมล์)
รหัส อปท.: 05410501
ที่อยู่ สำนักงาน: เลขที่ 444 หมู่ที่ 2 ถนนศรัทธาธรรม ตำบลโนนสะอาด อำเภอโนนสะอาด จังหวัดอุดรธานี 41240
เว็บไซต์: www.nonsaat.go.th
 ส่วนหนึ่งของสารานุกรมประเทศไทย
เทศบาลตำบลโนนสะอาด เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอโนนสะอาด จังหวัดอุดรธานี
อาณาเขต

ทิศเหนือ ติดกับ เทศบาลตำบลหนองแวงโนนสะอาด
ทิศตะวันออก ติดกับ  เทศบาลตำบลหนองแวงโนนสะอาด
ทิศตะวันตก ติดกับ  เทศบาลตำบลหนองแวงโนนสะอาด
ทิศใต้ ติดกับ  เทศบาลตำบลหนองแวงโนนสะอาด